1.1 ความเสี่ยงจากความผันผวนของราคาเหล็กซึ่งปรับตัวตามราคาเหล็กในตลาดโลก

โดยทั่วไป ราคาผลิตภัณฑ์ของบริษัทจะเปลี่ยนแปลงไปในทิศทางเดียวกับราคาวัตถุดิบ
ซึ่งบริษัทยังอาจจะมีความเสี่ยงหากราคาผลิตภัณฑ์ไม่สามารถปรับตัวเพิ่มขึ้นในอัตราที่เท่ากันหรือมากกว่าอัตราการเพิ่มขึ้นของราคาวัตถุดิบซึ่งจะมีผลกระทบต่ออัตราการทำกำไรของบริษัท
อย่างไรก็ตาม
เนื่องจากที่ผ่านมาบริษัทซื้อแผ่นเหล็กรีดร้อนจากแหล่งภายในประเทศเป็นส่วนใหญ่ซึ่งมีเสถียรภาพทางด้านราคามากกว่าแผ่นเหล็กรีดร้อนจากแหล่งในต่างประเทศ
อันเป็นผลมาจากการที่กระทรวงพาณิชย์ประกาศเรียกเก็บอากรตอบโต้การทุ่มตลาด
(Anti-dumping: AD) สำหรับผลิตภัณฑ์เหล็กที่นำเข้าจากบางประเทศเป็นระยะเวลา 5
ปีนับตั้งแต่เดือนกรกฎาคม 2545
กอปรกับการที่กระทรวงพาณิชย์กำหนดเพดานราคาเหล็กแผ่นที่จำหน่ายภายในประเทศตั้งแต่เดือนเมษายน
2546 ทำให้บริษัทมีความเสี่ยงจากการผันผวนของราคาวัตถุดิบเหล็กลดลง

สำหรับท่อเหล็กซึ่งเป็นผลิตภัณฑ์ของบริษัทนั้น
ถึงแม้ว่าจะไม่ได้รับการคุ้มครองจากมาตรการตอบโต้การทุ่มตลาด
แต่ก็ไม่มีการกำหนดเพดานราคาเช่นกัน
ทำให้บริษัทมีความคล่องตัวในการปรับราคาจำหน่ายท่อเหล็กได้ตามต้นทุนหรือราคาท่อเหล็กในตลาดโลกได้โดยไม่ติดขัดข้อจำกัดทางกฎหมายใดๆ
ทั้งนี้ ราคาของท่อเหล็กจะมีความสัมพันธ์ในทิศทางเดียวกับราคาเหล็กแผ่นรีดร้อนในตลาดโลก
อย่างไรก็ตาม
การเปลี่ยนแปลงของราคาเหล็กแผ่นรีดร้อนในต่างประเทศแต่ละครั้งจะไม่ทำให้ราคาท่อเหล็กภายในประเทศเปลี่ยนแปลงตามในทันที
เนื่องจากการสั่งซื้อท่อเหล็กจากต่างประเทศจะต้องใช้ระยะเวลาในการขนส่งรวมทั้งอาจต้องใช้ระยะเวลาในการผลิต
ทำให้สินค้าท่อเหล็กราคาถูกจากต่างประเทศจะยังไม่ถูกนำเข้ามาโดยทันที
และการที่บริษัทได้มีการพัฒนาคุณภาพและความหลากหลายของผลิตภัณฑ์ท่อเหล็กอย่างต่อเนื่องทำให้ผลิตภัณฑ์ของบริษัทมีมูลค่าเพิ่มและจุดเด่นเพื่อสร้างอำนาจต่อรองให้กับบริษัทในการกำหนดราคาจำหน่ายท่อเหล็กและเป็นการลดความผันผวนของราคาท่อเหล็กอีกทางหนึ่ง

นอกจากนี้ บริษัทยังมีการติดตามและประเมินสถานการณ์ราคาเหล็กอย่างใกล้ชิดเป็นประจำ
โดยผู้บริหารที่มีประสบการณ์ในอุตสาหกรรมท่อเหล็กกว่า 20 ปี
ทำให้บริษัทสามารถปรับตัวเพื่อรองรับการเปลี่ยนแปลงได้อย่างรวดเร็ว ทั้งนี้
บริษัทมองว่าราคาเหล็กจะยังมีแนวโน้มสูงขึ้นหรือทรงตัวในระดับสูงต่อไปอีก 1-2 ปีข้างหน้า
เนื่องจากความต้องการใช้เหล็กทั่วโลกที่ค่อนข้างสูง โดยเฉพาะในประเทศจีน
จากแนวโน้มของราคาเหล็กที่ยังอยู่ในระดับสูงในอนาคตส่งผลให้บริษัทได้รับประโยชน์จากวัตถุดิบที่มีการสำรองไว้
อย่างไรก็ตาม ในกรณีที่ราคาเหล็กลดต่ำลง บริษัทยังมีเวลาเพียงพอในการระบายสินค้า
เนื่องจากวัตถุดิบเหล็กภายในประเทศได้รับความคุ้มครองจากมาตรการป้องกันการทุ่มตลาด
ทำให้ราคาวัตถุดิบเหล็กภายในประเทศไม่ปรับตัวลดลงอย่างรุนแรง

นอกจากนี้ บริษัทยังมีมาตรการระยะยาวในการลดความเสี่ยงดังกล่าว ดังนี้

  ▪ การพัฒนาสินค้าของบริษัทภายใต้เครื่องหมายการค้า “แปซิฟิกไพพ์”
  ซึ่งมุ่งเน้นการจำหน่ายท่อเหล็ก

  ที่มีคุณภาพมาตรฐานเพื่อเป็นการสร้างความแตกต่างจากคู่แข่ง

  ▪ การดำเนินนโยบายขยายตลาดไปสู่กลุ่มลูกค้าปลายทางมากขึ้น เช่น
  การจัดตั้งศูนย์กระจายสินค้า

  เนื่องจากลูกค้ากลุ่มนี้จะให้ความสำคัญกับคุณภาพของท่อเหล็กมากกว่าราคาสินค้าซึ่งต่างจากลูกค้า

  ประเภทผู้จัดจำหน่าย

1.2 ความเสี่ยงจากการเปิดเขตการค้าเสรี (AFTA)

ปัจจุบัน อัตราภาษีอากรขาเข้าของท่อเหล็กที่เป็นผลิตภัณฑ์ของบริษัทอยู่ที่ร้อยละ 12
ซึ่งตามข้อตกลงภายใต้สนธิสัญญาอาฟต้า
ประเทศสมาชิกมีข้อตกลงร่วมกันให้ลดกำแพงภาษีนำเข้าให้เหลือเพียงร้อยละ 0 - 5 ภายในปี
2550 ส่งผลให้อาจมีการนำเข้าท่อเหล็กราคาถูกมากขึ้น อย่างไรก็ตาม
เนื่องจากความต้องการท่อเหล็กของประเทศผู้ผลิตท่อเหล็กรายใหญ่ภายใต้สนธิสัญญาอาฟต้าในปัจจุบัน
เช่น ประเทศจีนและมาเลเซีย
มีมากกว่ากำลังการผลิตภายในประเทศส่งผลให้ความสามารถในการส่งออกของประเทศผู้ผลิตท่อเหล็กรายใหญ่ลดลง

นอกจากนี้ บริษัทวางแผนเพื่อลดความเสี่ยงที่อาจเกิดขึ้นดังกล่าว
โดยใช้ข้อได้เปรียบเรื่องระยะเวลาส่งมอบและการมีผลิตภัณฑ์ที่มีความหลากหลายในการแข่งขันกับท่อเหล็กนำเข้า
ซึ่งหากพิจารณาเปรียบเทียบระหว่างท่อเหล็กของบริษัทกับท่อเหล็กนำเข้า
จะเห็นว่าการนำเข้าท่อเหล็กใช้ระยะเวลาการขนส่งนานกว่าการสั่งผลิตในประเทศและยังมีข้อจำกัดในด้านความหลากหลายของผลิตภัณฑ์
เนื่องจากรายละเอียดของท่อเหล็กที่แตกต่างทั้งในเรื่องขนาด รูปร่าง ความหนา รูปแบบปลายท่อ
ทำให้มีท่อเหล็กที่จำหน่ายหลายพันรายการ
ส่งผลให้ผู้นำเข้าไม่สามารถสำรองสินค้าแต่ละรายการไว้เป็นจำนวนมาก ทั้งนี้
ปัจจัยดังกล่าวเป็นปัจจัยสำคัญในการตัดสินใจเลือกซื้อผลิตภัณฑ์ของลูกค้า
โดยเฉพาะลูกค้าโครงการที่ต้องการความรวดเร็วในการจัดส่งสินค้าเพื่อป้องกันไม่ให้
เกิดความล่าช้าในการก่อสร้างโครงการ

1.3 ความเสี่ยงจากการเข้ามาประกอบธุรกิจผลิตท่อเหล็กของผู้ผลิตและจำหน่ายท่อเหล็กรายใหญ่

  บริษัทมีความเสี่ยงจากการเข้ามาของผู้ผลิตและจำหน่ายท่อเหล็กรายใหญ่ เช่น
  ผู้ประกอบกิจการผลิตเหล็กแผ่นรีดร้อนซึ่งเป็นวัตถุดิบของท่อเหล็ก
  เนื่องจากมีเงินทุนที่เพียงพอสำหรับการลงทุนในกิจการท่อเหล็ก

  อย่างไรก็ตาม
  บริษัทมีความได้เปรียบกว่าผู้ผลิตเหล็กแผ่นรีดร้อนที่อาจเข้ามาประกอบธุรกิจท่อเหล็กในเรื่องของการที่ผู้บริหารมีประสบการณ์ในอุตสาหกรรมท่อเหล็กมากกว่า
  20 ปี พร้อมทั้งบริษัทยังมีทีมวิศวกรผู้ชำนาญงานและเปี่ยมด้วยประสบการณ์กว่า 20 คน นอกจากนี้
  ผู้ผลิตเหล็กแผ่นรีดร้อนมักจะให้ความสำคัญกับการผลิตเหล็กแผ่นมากกว่าเนื่องจากได้อัตราผลตอบแทนที่สูงกว่า
  โดยผู้ผลิตแผ่นเหล็กรีดร้อนจะผลิตท่อเหล็กมากขึ้นก็ต่อเมื่อมีความต้องการใช้เหล็กแผ่นน้อย
  ส่งผลให้อาจไม่มีสินค้าท่อเหล็กเพียงพอเพื่อจำหน่ายให้กับลูกค้าอย่างสม่ำเสมอเท่าผู้ผลิตท่อเหล็กโดยตรง

4.  ความเสี่ยงจากการพึ่งพิงผู้จัดจำหน่ายวัตถุดิบน้อยราย

  นอกเหนือจากการนำเข้าวัตถุดิบเหล็กจากต่างประเทศซึ่งส่วนใหญ่เพื่อการผลิตสำหรับส่งออกคิดเป็นสัดส่วนร้อยละ

20-30 ของมูลค่าวัตถุดิบทั้งหมดแล้ว
บริษัทสั่งซื้อวัตถุดิบส่วนใหญ่จากผู้ผลิตภายในประเทศซึ่งปัจจุบันมีผู้ผลิตเหล็กแผ่นรีดร้อนรายใหญ่เพียง
3 ราย ได้แก่ บมจ. สหวิริยาสตีลอินดัสตรี บมจ. จี สตีล และบมจ. นครไทยสตริปมิล ทั้งนี้
ในอนาคตหากมีการเปลี่ยนแปลงทางธุรกิจหรือนโยบายการจำหน่ายของผู้ผลิตดังกล่าว
อาจส่งผลกระทบต่อการจัดหาวัตถุดิบของบริษัทได้ อย่างไรก็ตาม
เนื่องจากความสัมพันธ์อันดีระหว่างบริษัทกับผู้จัดจำหน่ายวัตถุดิบดังกล่าว
ทำให้บริษัทเชื่อมั่นว่าผู้จัดจำหน่ายวัตถุดิบเหล่านี้
จะยังคงดำเนินการจำหน่ายเหล็กแผ่นให้กับบริษัทต่อไปในอนาคต นอกจากนี้
บริษัทมีการวางแผนการผลิตและสั่งซื้อวัตถุดิบล่วงหน้าโดยคำนึงถึงแนวโน้มราคาและปริมาณความต้องการเป็นสำคัญ
และบริษัทยังสามารถนำเข้าวัตถุดิบเมื่อเห็นว่าเหล็กแผ่นในต่างประเทศมีราคาถูกกว่าในประเทศส่งผลให้ความเสี่ยงในการขาดแคลนวัตถุดิบของบริษัทลดลง

1.5 ความเสี่ยงจากมาตรการตอบโต้การทุ่มตลาดจากตลาดส่งออก

บริษัทมีความเสี่ยงจากมาตรการตอบโต้การทุ่มตลาดในตลาดส่งออก เนื่องจากในปัจจุบัน
บริษัทมีการส่งออกผลิตภัณฑ์ท่อเหล็กออกไปจำหน่ายยังต่างประเทศคิดเป็นสัดส่วนประมาณร้อยละ
20 - 30 ของมูลค่าการจำหน่ายรวม โดยในบางประเทศมีการจำหน่ายท่อเหล็กในสัดส่วนที่สูง
ซึ่งอาจเป็นผลให้ในอนาคตมีการออกมาตรการป้องกันการทุ่มตลาดกับสินค้าท่อเหล็กของบริษัทในประเทศนั้นได้

อย่างไรก็ตาม
บริษัทคาดว่าความเสี่ยงดังกล่าวสำหรับบริษัทอาจมีไม่มากนักเนื่องจากสินค้าของบริษัทที่จำหน่ายในต่างประเทศมีราคาใกล้เคียงหรือสูงกว่าสินค้าที่จำหน่ายภายในประเทศซึ่งจะไม่เข้าข่ายการทุ่มตลาด
อย่างไรก็ตาม เนื่องจากบริษัทตระหนักถึงความเสี่ยงดังกล่าว
จึงพยายามเน้นการจำหน่ายท่อเหล็กในตลาดภายในประเทศมากกว่า นอกจากนี้
บริษัทได้มีนโยบายในการกระจายการจำหน่ายท่อเหล็กออกไปในหลายประเทศ เช่น สิงคโปร์
ฮ่องกง ออสเตรเลีย นิวซีแลนด์ และประเทศในภูมิภาคตะวันออกกลาง เป็นต้น
เพื่อลดความเสี่ยงจากการพึ่งพาตลาดใดตลาดหนึ่ง

1.6 ความเสี่ยงจากอัตราแลกเปลี่ยน

เนื่องจากบริษัทมีการนำเข้าเหล็กแผ่นรีดร้อนบางส่วนจากต่างประเทศ
ได้แก่ประเทศในกลุ่มยุโรปตะวันออก และเอเชียใต้ในสกุลเงินเหรียญสหรัฐทั้งหมด
ส่งผลให้บริษัทมีความเสี่ยงจากการเปลี่ยนแปลงของอัตราแลกเปลี่ยน อย่างไรก็ตาม
การนำเข้าส่วนใหญ่เป็นการนำเข้าเพื่อใช้สำหรับผลิตท่อเหล็กส่งออกไปยังต่างประเทศซึ่งราคาขายท่อเหล็กต่างประเทศก็ถูกกำหนดเป็นสกุลเงินสหรัฐ
จึงถือเป็นการป้องกันความเสี่ยงจากอัตราแลกเปลี่ยนโดยธรรมชาติ (Natural Hedge) ทั้งนี้
ในอนาคต
บริษัทอาจมีการนำเข้าวัตถุดิบเหล็กเพิ่มขึ้นหากพิจารณาเห็นว่าเหล็กแผ่นนำเข้ามีราคาถูกกว่าเหล็กแผ่นที่จำหน่ายภายในประเทศ
ซึ่งบริษัทอาจพิจารณาทำสัญญาซื้อขายเงินตราต่างประเทศล่วงหน้า (Forward Contracts)
เพื่อเป็นการลดความเสี่ยงดังกล่าว

1.7 ความเสี่ยงจากอัตราดอกเบี้ยลอยตัว

ณ วันที่ 31 ธันวาคม 2547 บริษัทมียอดวงเงินสินเชื่อรวม 1,201 ล้านบาท และ 1.5
ล้านเหรียญสหรัฐ ซึ่งมีอัตราดอกเบี้ยแบบลอยตัวทั้งหมด ดังนั้น
บริษัทจึงอาจมีความเสี่ยงจากการเปลี่ยนแปลงของอัตราดอกเบี้ยในอนาคต

อย่างไรก็ตาม บริษัทเห็นว่าความเสี่ยงดังกล่าวอาจมีไม่มากนัก
เนื่องจากเงินกู้ทั้งหมดเป็นเงินกู้ระยะสั้นที่ใช้ในการซื้อ วัตถุดิบซึ่งจะชำระคืนภายใน 6 เดือน

1.8 ความเสี่ยงจากการมีกลุ่มผู้ถือหุ้นรายใหญ่

หลังจากที่บริษัทได้เสนอขายหุ้นต่อประชาชนทั่วไปช่วงปลายเดือนตุลาคม 2547 บริษัท ตั้งหมงเส็ง
โฮลดิ้ง จำกัดและกลุ่มผู้ถือหุ้น ถือหุ้นในบริษัทคิดเป็นรอยละ 69.10
ของจํานวนหุนที่จําหนายไดแลวทั้งหมดของบริษัท
และหากกรรมการของบริษัทใช้สิทธิ์ในการซื้อหุ้นสามัญใหม่ของบริษัท
ตามใบสำคัญแสดงสิทธิที่บริษัทออกให้แล้วทั้งหมด บจ.ตั้งหมงเส็ง โฮลดิ้ง
และกลุ่มผู้ถือหุ้นจะถือหุ้นในบริษัทคิดเป็นรอยละ 68.67
ของจํานวนหุนที่จําหนายไดแลวทั้งหมดของบริษัท
จึงทําใหสามารถควบคุมมติที่ประชุมผูถือหุนไดเกือบทั้งหมดไม่ว่าจะเป็นเรื่องการแตงตั้งกรรมการ
หรือการขอมติในเรื่องอื่นที่ตองใชเสียงสวนใหญของที่ประชุมผูถือหุน
ยกเว้นเรื่องที่กฎหมายหรือ ข้อบังคับบริษัทกำหนดใหตองไดรับเสียง 3 ใน 4
ของที่ประชุมผูถือหุ้น ดังนั้น
ผูถือหุนรายอื่นจึงอาจไมสามารถรวบรวมคะแนนเสียงเพื่อตรวจสอบและถวงดุลเรื่องที่ผูถือหุนใหญเสนอได

1.9
ความเสี่ยงจากการลดลงของราคาหุ้นหากกรรมการของบริษัทขายหุ้นภายหลังการใช้สิทธิแปลงสภาพเป็นหุ้นสามัญ

เมื่อวันที่ 31 มีนาคม 2547 ที่ประชุมวิสามัญผู้ถือหุ้น ครั้งที่ 1/2547
ได้มีมติให้ออกและเสนอขายใบสำคัญแสดงสิทธิในหุ้นสามัญของบริษัท จำนวน 700,000
หน่วยให้กับกรรมการของบริษัทโดยไม่คิดมูลค่าพร้อมกับการเสนอขายหุ้นสามัญต่อประชาชนในครั้งนี้
ทั้งนี้ ใบสำคัญแสดงสิทธิดังกล่าวสามารถใช้สิทธิแปลงเป็นหุ้นสามัญของบริษัทในราคาหุ้นละ 10.00
บาท (ราคาตามมูลค่าที่ตราไว้) โดยกำหนดการใช้สิทธิ 2 ครั้ง ๆ
ละกึ่งหนึ่งของใบสำคัญแสดงสิทธิที่ได้รับการจัดสรรเมื่อใบสำคัญแสดงสิทธิมีอายุครบ 1 ปี และ 2 ปี
ทั้งนี้เมื่อกรรมการของบริษัทสามารถใช้สิทธิแปลงเป็นหุ้นสามัญในแต่ละครั้ง
นักลงทุนอาจได้รับความเสี่ยงจากการลดลงของราคาหุ้น
เนื่องจากกรรมการของบริษัทสามารถนำหุ้นดังกล่าวออกมาขายในตลาดหลักทรัพย์ได้